Rikunarita-ORG/Wikinium huggingface dataset:
# 前720年

|  |  |
| --- | --- |
| **世紀：** | 前9世紀 **前8世紀** 前7世紀 |
| **年代：** | 前750年代 前740年代 前730年代 **前720年代** 前710年代 前700年代 前690年代 |
| **年：** | 前725年 前724年 前723年 前722年 前721年 **前720年** 前719年 前718年 前717年 前716年 前715年 |
| **干支年：** | **辛酉年**（**雞年**） |
| **年號：** |  |

**前720年**係年份。

## 大件事

## 響呢年出世嘅人

## 響呢年死嘅人

## 節慶、風俗習慣
# 姬叔襲

| 姬叔襲 |
| --- |
| 出生日 | 未知  |
| 死亡日 | 441年 BC  （0歲） |
| 國籍 | 姬周  |
| 職業 | 政治人  |
| 家族 | 姬周  |
| 亞爸 | 姬介  |
| 兄弟姊妹 | 姬嵬、姬去疾、Duke Huan of Western Zhou  |
| [改維基數據] |
| * 睇
* 傾
* 改
 |

**姬叔襲**（粵拼：gei1 suk1 zaap6，？－前441年），即係**周思王**，係姬介個仔，姬去疾細佬，東周嘅第拾捌代天子。

## 睇埋

* 《史記·周本紀》
# 前314年

|  |  |
| --- | --- |
| **世紀：** | 前5世紀 **前4世紀** 前3世紀 |
| **年代：** | 前340年代 前330年代 前320年代 **前310年代** 前300年代 前290年代 前280年代 |
| **年：** | 前319年 前318年 前317年 前316年 前315年 **前314年** 前313年 前312年 前311年 前310年 前309年 |
| **干支年：** | **丁未年**（**羊年**） |
| **年號：** |  |

**前314年**係年份。

## 大件事

## 響呢年出世嘅人

## 響呢年死嘅人

## 節慶、風俗習慣
# 晏嬰

| 晏嬰 |
| --- |
|  |
| 出生地 | 高密  |
| 死亡地 | 淄博  |
| 國籍 | 齊  |
| 職業 | 政治人  |
| 名作 | Yanzi chunqiu  |
| 亞爸 | Yan Ruo  |
| [改維基數據] |
| * 睇
* 傾
* 改
 |

**晏嬰**（前578年—前500年），字**仲**，齊國人。係春秋後期嘅政治人、思想家，佢喺齊靈公、齊莊公同埋齊景公在位時做相國執政。

## 攷

* 《史記·巻62》
* 《晏子春秋》
# 臥薪嘗膽

**臥薪嘗膽**又叫**臥薪嚐膽**。呢個詞出自《史記·越王勾踐世家》，係講中國春秋時期嘅越國國王勾踐勵精圖治諗住復國嘅事跡，跟住變咗成語，形容人刻苦自勵，發奮圖強。

浙江紹興古城西北迎恩門出面嘅箭樓相傳由越王勾踐起嘅，係越王勾踐臥薪嘗膽嘅地方。

## 典故

公元前496年，吳王闔閭派兵攻伐越國，但係被越國擊敗，闔閭亦都戰死沙場。兩年之後，即公元前498年，

其實勾踐冇放棄復仇之心，佢表面上對吳王服從，但係暗中訓練精兵，強政勵治，等待時機反擊吳國。艱苦可以鍛鍊意志，安逸反而會消磨意志。勾踐怕自己會貪圖眼前嘅安逸，消磨報仇雪恥嘅意志，所以佢為自己安排艱苦嘅生活環境。佢夜晚瞓覺唔用褥，淨係鋪啲薪（柴草），又喺屋入面掛咗隻苦膽，佢週不時會試下苦膽嘅味道，為嘅就唔好唔記得以前嘅恥辱。

勾踐為咗鼓勵民眾，同王后、人民一齊參與勞動，同越人同心協力之下令到越國強大起來，勾踐最尾滅吳稱霸。

## 睇埋

* 臥薪嘗膽 (電視劇)
* 勾踐

## 註

## 參考

## 出面網頁

* 李敖語妙天下\_從臥薪嘗膽說起\_1/5
# 楚辭

蕭雲從繪離騷圖經
**楚辭**（粵拼：**co2 ci4**）有陣時又嗌做**騷體、楚辭體**，係以屈原為代表嘅戰國楚國詩人所創作嘅一種文體。西漢嗰陣劉向將屈原、宋玉呢啲人嘅作品編輯成集，命名做《楚辭》，楚辭就係噉又成為咗一部詩歌總集嘅名。

## 名言

* 登昆侖兮食玉英，與天地兮同壽，與日月兮齊光。
* 悲莫悲兮生別離，樂莫樂兮新相知。
* 惟草木之零落兮，恐美人之遲暮。
* 鳥飛反故鄉兮，狐死必首丘。
* 吾不能變心而從俗兮，固將愁苦而終窮。
* 舉世皆濁我獨清，眾人皆醉我獨醒。
# 齊 (田氏)

**齊**（粵拼：cai4）或者叫**齊國**，係周諸侯國。田氏原來係臣，取代姜姓嘅齊，得周天子封爲侯，後世以辨兩齊，稱之爲**田齊**。呢件事同三家分晉，並爲春秋、戰國嘅分水嶺。後尾齊自主爲王，唔再臣服於周國，爲戰國七雄之一。

田氏係陳國公子媯完嘅後代，媯姓田氏控制齊國，到田和之時，周天子封做佢做齊候，代姜姓齊。
# 起義

**起義**，本來是指「為正義而起兵」，例如：推翻秦的陳勝「吳廣起義」（大澤鄉起義）、推翻滿清的「武昌起義」等。

常常起兵要成功才可以叫「起義」，如果不是當權者寫史書時就只會叫「暴動」，例如1927年中國共產黨向南昌起兵反抗中國國民黨，最後失敗了，國民政府就叫這件事做「南昌暴動」，最後中共成功控制大陸，把這件事正名做「南昌起義」。

現在「起義」這個詞有時亦都用來比喻「搞一場好大嘅改變」，例如香港有套戲叫《戀愛起義》，就沒有「為正義而起兵」嘅原意了！

## 出名嘅起義

* 陳勝吳廣起義（大澤鄉起義）
* 綠林起義
* 黃花崗起義
* 武昌起義
* 南昌起義（南昌暴動）

## 參考
# 楚漢戰爭

**楚漢戰爭**又叫**楚漢相爭**，係秦朝滅亡之後開始嘅一場政治鬥爭。發生時間大約喺西元前206年到202年，最後項羽輸咗畀劉邦。佢響垓下一帶（家下安徽省宿州靈璧）受困，然之後一路退到烏江（家下安徽省巢湖市）自殺而死。戰爭結束以後，劉邦建立漢朝做**漢高祖**。

## 睇埋

* 鴻門宴

## 出面網頁

* 《史記·項羽本紀》 - 中國哲學書電子化計劃
# 項伯

**項伯**（粵拼：hong6 baak3，？—前192年），名**纏**，字**伯**，秦國下相（家下江蘇省宿遷市西南）人。項梁嘅細佬、項羽嘅亞叔，祖先係楚國將領。佢喺秦國殺咗人之後一路逃到下邳（江蘇省睢寧），畀張良救咗。漢朝初年（前206年）響鴻門宴之中搭救劉邦；楚漢戰爭之後投降漢朝，賜姓劉，封**射陽侯**。

## 攷
# 陳平

陳平像
**陳平**（前3世紀?—前178年），陽武戶牖（今河南省開封市蘭考縣）人，佢係西漢初期嘅政治人物。大澤起義嗰陣，即以跟隨魏咎任命太僕。之後投奔項羽，封**信武君**。

劉邦平定三秦以後，殷王司馬卬反叛楚國，畀陳平打敗。不過劉邦攻下殷地之後，項羽大怒，打算殺死殷地嘅將領。陳平驚被殺唯有逃走，轉投劉邦手下。佢之後施以反間，離間鍾離昧同范增，後封**戶牖侯**。然後同張良輔佐劉邦攻打楚國，封**曲逆侯**（今河北順平以東一帶）。漢文帝時改**左丞相**，周勃做**右丞相**，死後諡**獻侯**。
# 灌嬰

| 灌嬰 |
| --- |
| 出生地 | 商邱  |
| 死亡日 | 176年 BC  |
| 國籍 | 中國  |
| 職業 | 政治人  |
| 仔女 | Guàn Ā  |
| [改維基數據] |
| * 睇
* 傾
* 改
 |

**灌嬰**（？—前176年），睢陽人。係西漢開國嘅武將，劉邦登基之後封**潁陰侯**。前180年佢同埋周勃、陳平等參與咗「誅呂安劉」嘅政變，並擁立代王劉恆繼位。佢亦俾封做太尉同丞相，過身後跟謚號叫**懿侯**。

## 拎

* 《史記/巻95》
* 《漢書/巻41》
# 韓王信

**韓信**（?—前196年）係一個秦末漢初嘅將領，佢響西漢初期畀劉邦分封到潁川、定都陽翟（河南省禹州市）做**韓王**，故稱**韓王信**。

漢高祖六年（西元前201年）秋季，冒頓單于出兵包圍馬邑（山西省朔州市一帶）。不過佢始終未能等到求援，最終選擇投降匈奴。韓王信投降匈奴之後，仲多次遊說**陽夏侯**陳豨起兵同謀造反，跟住同匈奴佔領參合。漢高祖十二年（西元前196年），佢喺參合陂（山西省大同市陽高縣）畀大將軍柴武殺死。

## 攷
# 孔聚

**孔聚**（前230年—前176年），又叫做**孔藂** ，字**子彥**，係孔子家族嘅後裔、孔子第十世孫，漢朝初期將領。佢呀爸係**孔樹**。

## 生平

秦二世元年（前209年），孔聚同埋陳賀一齊，隨住劉邦喺碭山起義，立下好多戰功，授官左司馬、將軍、都尉。

漢高祖五年（前202年），孔聚作為劉邦嘅部下，領左軍喺垓下（今日安徽靈壁東南）打贏項羽。六年正月封為蓼侯。《淮陰侯詩》云：「但以怯名終得羽，誰為孔費兩將軍」。

孔聚喺公元前176年五十歲嗰陣去世，諡號「夷」。佢有兩個仔叫**孔臧**同**孔讓**。

## 參考
# 張騫

張騫畫像
**張騫**（—前114年），字**子文**，係漢朝嘅外交家、旅遊家，成固人。佢奉漢武帝之命兩次出使西域，說服大月氏對付匈奴，開拓絲綢之路。之後畀漢武帝封做**博望侯**。佢俾後人稱為「第一個擘嘅眼睇世界嘅中國人」。

## 生平

### 第一次出使

建元二年（前139年），張鶱由匈奴人甘父做嚮導，率領百幾人由隴西向媯水流域（而家烏茲別克阿姆河一帶）出發，中途喺祁連山畀匈奴俘虜。被逼娶一個匈奴老婆，但佢始終冇忘記皇帝嘅使命。

前129年，佢同隨從堂邑父走甩咗，取道車師國，沿塔里木河西行，經龜茲國、疏勒國，翻越蔥嶺，到達大宛國。喺嗰度，佢見到汗血馬，大宛國王好歡迎中國嘅使節，並派人做嚮導，幫佢到達月氏人嘅所在地——康居，嗰度土地肥沃，民眾生活安樂，月氏人無意聯合漢朝嚟對付宿敵匈奴。張騫喺附近嘅大夏國睇到「邛竹杖」、「蜀布」（都係中國四川特產），當地人稱呢啲來自「身毒」。

## 睇理

* 班超
* 鄭和
# 太學

**太學**係中國、朝鮮半島、越南古代時嘅中央官學，係古代教育體系中入面嘅最高學府。

## 起源

周朝嗰陣已經有太學呢個名，當時嘅太學係指由中央設立嘅辟雍等大學。 《大戴禮記·保傅》：「帝入太學，承師問道」。

## 發展

### 中國

漢代開始「太學」呢個名詞成為咗中央喺京師學宮嘅正式名。太學係漢代之後嘅國學，同之前嘅國學唔同嘅係，佢確立咗儒學做正統學問。西漢就喺長安（今日嘅西安）設立太學，東漢、西晉就喺洛陽設立太學，東晉就喺建康（今南京）設立太學。喺晉代嗰陣，另外設立咗專畀公卿同大夫子弟學習嘅國子學，呢個就同太學分開，國子祭酒係統一掌領國子學同太學。南北朝之後，隋代就改做國子監，清末廢除科舉制度嗰時，國子監亦都跟住取消。

### 朝鮮半島

高句麗嗰陣開始有太學。新羅時就設立國學（學府），高麗設國子監，朝鮮王朝就設成均館。

### 越南

陳朝太宗建中八年（1232年）嗰陣，實行咗科舉制度，佢嘅執行方式係設立太學，由太學生參與考試，然後取得進士資格。黎太祖黎利登基之後就喺首都昇龍設立咗國子監。國子監制度一直實施去到阮朝，1919年阮朝舉辦咗最後一次嘅科舉考試，之後科舉廢除，國子監亦都跟住取消。

## 參考
# 呂良偉

| 呂良偉 Ray Lui Leung Wai |
| --- |
|  |
| 男藝人 |
| 羅馬拼音 | Lui Leung Wai |
| 英文名 | Ray Lui |
| 花名 | 呂哥 阿Lui |
| 國籍 |  中國（香港） |
| 出世 |  (1956-12-22) 1956年12月22號 越南共和國 |
| 職業 | 演員 (早期) 商人 (目前) |
| 教育程度 | 中學 |
| 配偶 | 周海媚 (早期) 、鄺美雲 (早期) 楊小娟 (目前) |
| 仔女 | 兒子： 呂善揚 |

**呂良偉**（英文：Ray Lui Leung Wai，1956年12月22號—），花名「呂哥」，係香港男演員，依家係一名商人。

## 生平

呂良偉係越南出世嘅華僑。佢亞爸原本係喺越南做生意，但十二歲嗰陣因為越南打仗，所以成家人移民香港。

呂良偉係喺七十年代由無綫電視藝員訓練班入行，出道頭幾年就憑住喺《上海灘》飾演「丁力」而出名，人人都叫佢做「丁力」。但就算後尾有好多機會擔正，佢都無超越到《上海灘》。1989年佢離開咗無綫。

呂良偉早響1980年左右已經拍港產片，但要到十幾年後，佢先至靠《跛豪》成功。《跛豪》喺1991年上映嗰陣票房收三千八百幾萬，係呂良偉最賣得嘅戲，重被提名金像獎影帝。但嗰屆佢爭輸咗畀曾志偉，所以佢隔咗一年先至再拍戲，但部部票房都唔夠《跛豪》嘅一半。

九十年代尾電影市道差咗，呂良偉減少喺香港嘅演出，主力喺中國大陸發展。

## 電視劇（無綫電視）

* 1979年：《網中人》
* 1980年：《上海灘》 飾 丁力
* 1980年：《上海灘續集》 飾 丁力
* 1980年：《上海灘龍虎鬥》
* 1981年：《烽火飛花》
* 1981年：《佛山贊先生》
* 1981年：《前路》
* 1981年：《鱷魚潭》
* 1982年：《男子漢》
* 1982年：《荊途》
* 1982年：《萬水千山總是情》 飾 莊天涯
* 1983年：《播音人》
* 1983年：《老洞》
* 1983年：《三相逢》
* 1983年：《勇者福星》
* 1984年：《黃金約會》
* 1984年：《畫出彩虹》
* 1984年：《家有嬌妻》
* 1985年：《呂四娘》 飾 雍正
* 1985年：《錯體姻緣》
* 1985年：《好女當差》
* 1985年：《挑戰》 飾 江天偉
* 1985年：《雪山飛狐》 飾 胡一刀同埋胡斐
* 1985年：《開心女鬼》
* 1986年：《小島風雲》
* 1986年：《達摩》
* 1987年：《獵鯊行動》
* 1987年：《鄭成功》 飾 鄭成功
* 1987年：《大班密令》
* 1988年：《大都會》
* 1988年：《狂龍》
* 1988年：《當代男兒》
* 1988年：《太平天國》 飾 洪秀全
* 1989年：《豪情》
* 2009年：《富貴門》

## 電視劇（亞洲電視）

* 1995年：《新包青天》

## 電視劇（其他）

* 1999年：《達摩祖師》
* 2001年：《宰相小甘羅》
* 2002年：《新書劍恩仇錄》
* 2003年：《刺虎》
* 2005年：《新包青天之英雄本色》《新包青天之審御貓》《新包青天之鐵丘墳》飾 展超
* 2005年：《紅頂商人胡雪巖》
* 2006年：《七劍下天山》
* 2007年：《魔劍生死棋》

## 參與過嘅電影

* 1980年
	+ 《金手指》
* 1982年
	+ 《Friend過打Band》
* 1983年
	+ 《摯花者死》
* 1984年
	+ 《多情種》
* 1986年
	+ 《連環炮》
* 1987年
	+ 《A計劃續集》（飾-萬天晴）
	+ 《良宵花弄月》
	+ 《養鬼仔》
* 1988年
	+ 《獵鷹計劃》
* 1989年
	+ 《獵魔群英》
	+ 《四千金》
	+ 《返老還童》（飾-搖得快）
	+ 《我愛唐人街》
	+ 《奇蹟》
	+ 《猛鬼山墳2》
* 1991年
	+ 《賭俠2之上海灘賭聖》（飾-丁力）
	+ 《跛豪》（飾-吳國豪/跛豪）
	+ 《破繭急先鋒》
	+ 《毒豪》
	+ 《忠奸盜》
	+ 《四大家族之龍虎兄弟》（飾-馬佔山）
* 1993年
	+ 《天台的月光》
	+ 《一九四九之劫後英雄傳》（飾-韓敬山）
	+ 《李洛夫奇案》
	+ 《歲月風雲之上海皇帝》（飾-陸月笙）
	+ 《上海皇帝之雄霸天下》（飾-陸月笙）
	+ 《異域之末路英雄》
	+ 《再世追魂》
	+ 《一代梟雄之三支旗》（飾-陳志超）
* 1994年
	+ 《西楚霸王》
	+ 《虎穴屠龍之轟天陷阱》
	+ 《流氓律師》
	+ 《終極獵殺》
* 1995年
	+ 《中國十大奇案之中俄列車大劫案》
* 1998年
	+ 《極度重犯》
* 1999年
	+ 《轟天綁架大富豪》（飾-戴富強）
	+ 《迷失森林》
* 2000年
	+ 《刑-殺之法》
	+ 《愛殺2000》
	+ 《公元2000》
	+ 《古惑夕陽紅》
* 2004年
	+ 《大無謂》
* 2007年
	+ 《導火綫》

## 出面網頁

* 呂良偉喺香港影庫嘅資料（香港繁體）
* 呂良偉喺互聯網電影資料庫嘅資料（英文）
# 人民日報

人民日報
《**人民日報**  jan4 man4 jat6 bou3》係中國共產黨中央委員會嘅機關報，1946年創辦。佢同新華社、中央廣播電視總台都係中共政權最大三個官方媒體。大部份時間能完全傳達中國大陸黨中央聲音。

## 睇埋

* 人民網
* 新華通訊社
* 光明日報
* 新華日報

## 註

## 參考

## 出面網頁

* 人民網
* 中國共產黨黨報史略
# 劉肥

| 劉肥 |
| --- |
| 出生日 | 221年 BC  |
| 死亡日 | 195年 BC、189年 BC  |
| 國籍 | 漢  |
| 仔女 | Liu Xiang、Liu Zhang、Liu Xingju、Liu Bajun、Liu Ningguo、Liu Xindou、Liu An、Liu Jianglu、Liu Piguang、Liu Zhi、Liu Ang、Liu Xian、Liu Xiongqu  |
| 家族 | House of Liu  |
| 亞爸 | 劉邦  |
| 兄弟姊妹 | Princess Yuan of Lu、劉盈、劉恆、Liu Jian、Liu Zhang、Liu You、Liu Ruyi、Liu Hui  |
| [改維基數據] |
| * 睇
* 傾
* 改
 |

 **劉肥**（粵拼：lau4 fei4）
（前221年—前189年）係漢朝開國皇帝劉邦嘅大仔，佢阿媽係外婦曹氏，諡**齊悼惠王**。

## 攷

## 出面網頁

* P1273 屬性顯示失敗: 搵唔到 P1273 屬性。

/ 劉肥喺加泰圖書館嘅資料
* 劉肥喺Freebase嘅資料
# 避諱

**避諱**，避開君長名字而改字，見於華夏習俗，周圍如越南、日本、朝鮮、越南、琉球等地，都有跟隨。遇見諱字，或改字，或缺筆，或拆字、或改讀，或留空，或寫諱代，甚至唔寫。對君主叫**公諱**。對家長就叫**私諱**。崇孔丘時避丘字，叫**聖人諱**。

禮記有曲禮，講明諱嘅規則。

>  卒哭乃諱。禮，不諱嫌名。二名不偏諱。逮事父母，則諱王父母；不逮事父母，則不諱王父母。君所無私諱，大夫之所有公諱。詩書不諱，臨文不諱。廟中不諱。夫人之諱，雖質君之前，臣不諱也；婦諱不出門。大功小功不諱。入竟而問禁，入國而問俗，入門而問諱。
>
>

嫌名講同音字，同音唔使諱。偏諱就係兩字名，唔會拆開來諱。後世有啲唔跟做，諱得太緊，唔啱規舉都做照諱。

避君諱，一般而言，初初似禮記咁，避諱唔會執得嚴。史書上見起於秦國。到大唐、避諱大盛，規舉繁多，大宋就更加緊張。到大元蒙古人本來就多同名，難以避諱。到大明就跟返禮記。而大清自康熙就執得好嚴，變本加厲，會死人嗰隻。清亡後就廢棄。

一啲其他文化其實亦有類似習俗，例如猶太人會避上帝嘅名，口語正常唔會講，唔寫唔印出嚟（印出嚟嘅經書等等唔避諱嘅書，揼嗰陣要特別處理），甚至數字十五同十六有特別寫法亦係因為避諱。

## 各國用例

### 秦

* 諱嬴子楚，楚改為荆。
* 諱嬴政，正改為端。正月改為端月。有說正要讀征，話係避諱，然而古音有讀征。

### 楚

* 諱項籍。籍改為席。籍氏改姓席氏。

### 漢

* 諱劉邦。邦改為國。相邦改為相國
* 諱劉恆。恆改為常。姮娥改為嫦娥
* 諱劉啟。啟改為開。啟蟄改為驚蟄。啟封改為開封。
* 諱劉盈。盈改為滿。
* 諱劉徹。徹改為通。徹侯改為通侯
* 諱劉弗陵。弗改為不。
* 諱劉詢。荀改為孫。荀卿改為孫卿。登基前叫劉病已，改名詢以免諱字太廣。
* 諱劉奭。奭改為盛。奭氏改姓盛氏。
* 諱劉秀。秀改為茂。孝廉秀才改為茂才
* 違劉莊。莊改為嚴。莊氏改姓嚴氏。
* 違劉慶。慶改為賀。慶氏改姓賀氏。
* 諱劉志。志改為意。

* 諱時用某字代。
* 只寫上諱。

### 新

* 諱王莽。莽改為均。孔莽改名孔均。

### 晉

* 諱司馬懿。懿改為壹。吳懿改稱吳壹
* 諱司馬師。師改為帥。師氏改姓帥氏
* 諱司馬昭。昭改為明、文、曜。王昭君改稱王明君，蔡昭姬改稱蔡文姬。韋昭改稱韋曜。
* 諱司馬鄴。業改為康。建業改為建康。
* 諱司馬岳。岳改為嶽。鄧岳改名鄧嶽，後為鄧岱。

### 宋

* 諱劉裕。裕以諱代，或留空，
* 諱劉義隆。義隆以諱代。
* 諱劉駿。駿以諱代。
* 諱劉彧。彧以諱代。

### 齊

* 諱蕭承之。承之以諱代。
* 諱蕭道成。道改為景。蕭道先改名蕭景先。
* 諱蕭賾。賾以諱代。
* 諱蕭長懋。長懋以諱代。

### 梁

* 諱蕭順之。順改為從。有時亦空咗。

### 魏

* 諱拓跋珪。天干癸改為水。
* 諱元宏。宏改為容。李先字宏仁改容仁。
* 諱元禧。禧改為𧙗。高禧賜名高𧙗。
* 諱元詡。詡改為羽。尉詡改名尉羽。

### 唐

* 諱李虎諱。虎改為馬、武。漢時虎子改為馬子。虎賁改為武賁。
* 諱李淵。淵改為泉、深。陶淵明改稱陶泉明、陶深明。
* 諱李建成。死於玄武門之變。建改為立、高。城改為安。斗宿中建星改立星。建城縣改名高安縣。晉城縣改名晉安縣。
* 違李世民。世改為代，或略去，或缺筆為卅。民改為人。泯缺筆為汦。葉缺筆，內世改為充上半。董襲，字元世改為元代。捕蛇者說，民風寫人風。王世充寫為王充。生民寫為生人。愚智齊泯寫為愚智齊汦。李世勣改名李勣。

按全唐文，李世民有二名不偏諱令，見到當時諱得太勁，下令要跟禮，兩字唔連係唔使避。

>  依禮，二名義不偏諱。尼父達聖，非無前指。近世以來，曲為節制。兩字兼避，廢闕已多；率意而行，有違經語。今宜依據禮典，務從簡約，仰效先哲，垂法將來。其官號、人名及公私文籍，有世及民兩字不連讀者，並不須避
>
>

* 憎李元吉。玄武門之變後，星官頡頏，改頡頑、頊頑、頊頏，以及頓頑。

* 諱李治。治改為理、持。治書待御史改為持書待御史。

唐會要下諱門所載。李治下詔，話嫌名不諱。而且古典無必要缺筆改字。由此可以缺筆諱法，自李治時就有。

>  顯慶五年正月一日詔。孔宣設教。正名為首。戴聖貽範。嫌名不諱。比見抄寫古典。至於朕名。或缺其點畫。或隨便改換。恐六籍雅言。會意多爽。九流通義。指事全違。誠非立書之本。自今以後。繕寫舊典文字。並宜使成。不須隨義改易。
>
>

* 諱李弘。弘改為洪。弘氏改姓洪氏。
* 諱李隆基。姬改為周。隆基以諱代。姬氏改姓周氏。
* 諱李純。淳于氏改姓于氏。
* 諱李炎。啖改為澹。啖氏改姓澹氏。

### 周

* 諱武曌。曌即照。李重照改名李重潤。

### 晉

* 諱石敬瑭。敬改為端。敬氏改姓端氏，拆字改姓苟氏同文氏。

### 閩

* 諱王審知。沈去水為尤。沈氏改姓尤氏。

### 宋

* 諱趙敬。敬去邊為文。敬氏改姓文氏。
* 諱趙匡胤。匡改為光。趙匡義改名趙光義。
* 諱趙佶。星官頡頏改寫頓頑。
* 諱趙構。句轉讀。句改為鉤、絇、苟、勾、如。句氏改姓鉤氏、絇氏、苟氏、勾氏、如氏。

### 金

* 聖人諱孔丘。丘改為邱。丘氏改姓邱氏。

### 明

明按古禮，二名不偏諱，嫌名不諱。所以名有兩字，唔會單個字諱。

* 憎大元，唔寫國號。元改為始、原。元年改為始年、原年。元來改為原來。

### 清

* 諱愛新覺羅玄燁。玄改為神、元。玄武門改為神武門。玄孫改為元孫。玄戈改為元戈。
* 諱愛新覺羅胤禛。胤改為允、續。禛改為正、禎。真改為正。胤禛兄弟字輩，胤改為允。王士禛改稱王士正或王士禎。真定府改為正定府。
* 諱愛新覺羅弘曆。曆改為歷、書。弘改為宏。時憲曆改為時憲書。弘文館改為宏文館。
* 諱愛新覺羅顒琰。登基前叫愛新覺羅永琰，改名顒琰以免諱字太廣。
* 諱愛新覺羅旻寧。寧改為安。北京外城廣寧門改名廣安門。登基前叫愛新覺羅綿寧，改名旻寧以免諱字太廣。

## 註
# 食客

**食客**，又叫做**門客**，係春秋戰國期間嘅一種職業，佢哋遊走喺唔同嘅國家，寄食喺唔同嘅諸侯、有錢人、官宦之家或者貴族等嘅上流社會人士嘅門下。當時嘅有錢或者有權力嘅人，尤其係諸侯同埋卿大夫，為咗進一步提升自己嘅政治影響力或者社會地位，會招收各國人才，養起佢哋，俾佢哋生活上需要嘅嘢，希望喺需要嘅時候，呢啲人可以幫手出謀劃策、奔走效力。最出名嘅係「戰國四公子」：魏國嘅信陵君、楚國嘅春申君、趙國嘅平原君、齊國嘅孟嘗君。呢四個都係出名禮賢下士嘅好老細，所以有大量嘅人才集結咗喺佢哋嘅門下。

## 來源

食客嘅來源好雜，可以話三教九流，乜嘢人都有。雖然呢啲人多數都喺社會遊民，甚至係無家可歸、流落街頭嘅人。但係佢哋好多都有一技之長，就算乜都唔識，都可以奔走效力，出賣勞力，做下雜務，反正啲養得食客嘅貴族、諸侯同埋卿大夫，都係錢多、事多，需要好多人去辦啲雜務。

## 能力

食客可以話係老細嘅私人下屬，佢哋無官職，唔係朝廷命官，亦都唔受國君指揮同埋使喚。佢哋對老細嘅貢獻同埋才能可以話係五花八門，佢哋可以係幫老細出謀獻策、出使遊說嘅幕僚，可以係幫老細負責唱歌跳舞、提供娛樂嘅人，亦可以係幫老細行刺、暗殺、做保鑣，甚至係偷呃拐騙，學動物叫。例如：根據《史記·卷七十五·孟嘗君列傳第十五》講嘅，齊威王嘅孫仔孟嘗君（田文），就係因為「食客數千人，無貴賤一與文等」而出名，佢好禮賢下士，佢嘅食客真係乜嘢人都有。

有啲食客，表面上冇乜嘢特長，不過到咗需要嘅時候，佢哋就大派用場。例如：公元1767年（乾隆三十二年）清高宗弘曆（乾隆帝）下令編修嘅《御批歷代通鑑輯覽》提過嘅朱亥，佢原本係一個豬肉佬，做魏國嘅食客，表面上佢冇乜技能。不過喺緊急關頭，佢老細信陵君需要「竊符救趙」嘅時候，佢就幫佢老細用大鐵錘打殺咗將軍晉鄙，救咗趙國。之後，佢隱居咗，到佢死咗之後，當地人起咗間廟去祭祀佢，叫佢做「朱仙」，仲將佢嘅鄉下改名做朱仙鎮。

## 地位

喺戰國時代，大部分老細對門下嘅食客都好好，亦都好忍讓，目的係想吸引更多人才。例如，魏國嘅「屠客」朱亥，佢夠膽可以對魏王嘅細佬信陵君嘅幾次邀請都唔理；平民出身嘅荊軒，可以因為燕國嘅太子丹幾次催促佢早啲出發去秦國，而夠膽發老細脾氣，甚至好嬲咁當面鬧老細。

## 出名嘅食客

* 孫臏（先投靠咗魏國嘅龐涓，俾佢嘅同學龐涓嫉妒同埋害到要受臏刑同埋黥刑，之後逃離魏國，投靠咗齊國嘅田忌）
* 商鞅（投靠咗魏國嘅公叔痤）
* 藺相如（投靠咗趙國嘅繆賢，繆賢係恵文王嘅宦官）
* 毛遂（投靠咗趙國嘅平原君）
* 公孫龍（投靠咗趙國嘅平原君）
* 馮驩（投靠咗齊國嘅孟嘗君）
* 侯嬴（投靠咗魏國嘅信陵君）
* 荀子（投靠咗楚國嘅春申君）
* 嫪毐（投靠咗秦國嘅呂不韋）
* 荊軻（投靠咗燕國嘅田光）
* 李斯 （投靠咗秦國嘅呂不韋）
* 張耳 （投靠咗魏國嘅信陵君）
# 宮

中國紫禁城（故宮）
**宮**，君主起居，以及打理朝政、接待使節嘅地方，有如一城，所以又叫**宮城**。內有唔同殿、閣、苑、池。皇帝用就叫**皇宮**。若然國行共和制，宮亦可以係總統處理國政嘅地方。

## 出名嘅宮

* 中國紫禁城（故宮）
* 韓國景福宮
* 日本皇居
* 泰國大皇宮
* 法國羅浮宮、凡爾賽宮
* 英國白金漢宮
* 俄羅斯克里姆林宮
* 美國白宮
# 鄭少秋

| 鄭少秋 |
| --- |
| 2019年5月接受《am730》專訪 |
| 男藝人 |
| 原名 | 鄭創世 |
| 羅馬拼音 | Cheng Siu Chau |
| 英文名 | Adam Cheng |
| 花名 | 秋官、秋仔、香帥、大俠秋、勁秋、扮嘢秋、排骨秋 |
| 國籍 |  中國（香港）  英國國民（海外） |
| 出世 | 黃可忠  (1947-02-24) 1947年2月24號  英屬香港 |
| 職業 | 歌手、演員、電視主持人 |
| 語言 | 粵語、英文、普通話、日文 |
| 教育程度 | **學歷**： 香港同濟中學三年級畢業 **學銜**： 香港演藝學院榮譽院士 |
| 母校 | 香港同濟中學 |
| 宗教信仰 | 佛教 |
| 配偶 | 盧慧茹 沈殿霞（1985年結婚；1988年離婚） 官晶華（1989年結婚） |
| 仔女 | 4女，包括：鄭欣宜 |
| 音樂類 | 粵語流行音樂 |
| 演奏樂器 | 鋼琴、二胡 |
| 出道地 |  英屬香港 |
| 出道日期 | 1966年 |
| 代表作品 | 《書劍恩仇錄》 《倚天屠龍記》 《楚留香》 《戲說乾隆》 《大時代》 |
| 出名角色 | 陳家洛 張無忌 楚留香 乾隆 丁蟹 |
| 活躍年代 | 1967年到而家 |
| 經紀公司 | 無綫電視（1970年-1983年，1987年-1996年，2003年-2012年） 嘉禾電影（1979年，1982年-1987年） |
| 網站 | 鄭少秋Adam Cheng 網站 |
| **網路電影資料庫（IMDb）資訊** |
|  |
|

| 獎 |
| --- |
| 十大中文金曲頒獎典禮 |
| **金針獎** 2006年  |
| 其他獎 |
| **華僑晚報十大明星金球獎** 1971年、1974年、1976-1981年 十大明星金球獎（電視）
**IFPI香港45週年樂壇貢獻榮譽大獎** – IFPI香港唱片銷量大獎頒獎禮2011 2011年  |

 |

**鄭少秋**（粵拼：zeng6 siu3 cau1，英文：**Adam Cheng Siu Chau**，1947年2月24號—），綽號**秋官**，係香港演員同歌手。

佢為人熟悉嘅影視作品包括1979年主演嘅《楚留香》同1992年《大時代》（扮「丁蟹」）。1971年畀《華僑日報》評選為「十大電視明星」，奠定小生地位，之後連續多年入選。1976年受梁淑怡、王天林賞識主演《書劍恩仇錄》，轟動香港同東南亞；1979年主演《楚留香》，以呢套劇風靡臺灣。

## 生平

鄭少秋原名**黃可忠**，後跟繼父姓而改名爲**鄭創世**。身高5英尺11英寸（180厘米）。

佢同第一任老婆有一個女。佢1985年同沈殿霞結婚，生咗個女鄭欣宜，1988年離婚。佢1989年再婚，老婆叫官晶華，有兩個女鄭詠恩同埋鄭詠曦。

## 演出

### 電視劇（viuTV）

* 2018年：詭探前傳 飾 彭師傅

## 榮譽

* 《華僑日報》「十大電視明星」（1971年）
* 香港電台十大中文金曲頒獎典禮金針獎（2006年）
* 香港演藝學院榮譽院士（2016年）

## 攷

## 出面網頁

* 鄭少秋喺互聯網電影資料庫嘅資料（英文）
* 鄭少秋喺香港影庫嘅資料（香港繁體）
# 返璞詞

**返璞詞**（英文：Retronym）係語言學概念，指有概念發展或者科技進步之後，有需要為原有嘅事物創造新字詞或者加入新嘅描述，以區別舊同新嘅概念。呢種現象常見於社會或者科技發展，用嚟解決歧義同含糊嘅問題。

舉個具體例子，**landline phone**（固定、駁咗線嘅電話）係一隻返璞詞，喺手提電話普及之前，電話實係駁咗線嘅，所以當時冇必要講明係**固定**嘅電話，但係手提電話普及之後，啲人就發覺成日有必要講明自己講緊嗰部電話係咪固定，就出咗隻返璞詞。

## 背景

返璞詞嘅出現，反映語言會隨住文化同科技變遷而進化，滿足人類溝通嘅需要。返璞詞喺語言演化同社會語言學研究當中有重要意義，有助學者理解語言點樣適應新事物嘅需求。

## 睇埋

* 語義演變
* 創新
# 袁術

| 袁術 |
| --- |
|
袁術喺後世嘅畫像 |
| 仲家 皇帝 |
| **生** | ？年 |
| **死** | 199年 |
| **活躍時期** | ？～199年 |
| **仔女** | 袁曜 |
| 遞啲名 |
| **字** | 公路 |

**袁術**（粵拼：jyun4 seot6；？年—199年），字**公路**gung1 lou6，汝南汝陽（而家嘅河南商水）人。佢係東漢末年嘅軍閥豪強，亦都係號稱「四世三公」嘅大族汝南袁氏嘅族人，河北軍閥袁紹嘅細佬。袁術最初喺南陽割據，後尾搬咗去淮南。佢之後僭號稱帝，建立仲氏政權，但係得唔到任何支持，反而俾其他勢力圍剿，最後因為抑鬱而嘔血死咗。

## 生平

### 早年

袁術年輕嗰時曾經被舉為孝廉，做過郎中、河南尹、折衝校尉同埋虎賁中郎將。大將軍何進俾宦官殺咗之後，袁術帶領虎賁軍圍攻南宮，並且燒咗嘉德殿嘅青鎖門，諗住逼宦官段珪出宮。董卓入咗洛陽之後，諗住將少帝廢咗。佢表袁術做後將軍，點知袁術反而驚到走咗去南陽度避禍。嗰時長沙太守孫堅咁啱好殺咗原本嘅南陽太守張咨，並且帶兵投靠袁術，袁術就咁成為咗南陽嘅新主人，荊州牧劉表見到之後舉薦袁術做南陽太守。南陽原本有百萬戶人，但係袁術唔制訂法律，仲靠打劫嚟攞物資，佢嘅行為令好多百姓唔鍾意佢。

### 逐鹿中原

袁紹諗住立宗室幽州牧劉虞做皇帝，嚟同董卓抗爭，但喺袁術唔願意見到成年嘅漢朝皇帝，於是用正義嘅說詞拒絕咗袁紹嘅提議，兩兄弟就咁樣翻咗面。袁術派孫堅進攻董卓嗰時，袁紹搵咗會稽嘅周昕做豫州刺史，諗住搶孫堅嘅地盤，點知周昕畀袁術做低咗。由於豪傑大多都選擇依附袁紹，袁術於是鬧其他人寧願跟「家奴」（指庶出嘅同父亞哥袁紹）都唔跟自己，利寫信畀幽州嘅公孫瓚話袁紹唔喺袁氏子孫，袁紹知道之後十分之嬲。呢個時候，漢獻帝派劉虞個仔劉和去搵劉虞，叫佢派兵嚟救自己。但係劉和喺經過南陽嗰時俾袁術扣留，袁術趁機向劉虞勒索咗幾千騎兵，公孫瓚見勸唔到劉虞，為咗避免畀袁術怨恨，於是派咗自己嘅堂細佬公孫越去幫袁術，並且勸袁術搶走嗰啲兵馬。冇耐公孫越喺袁紹引發嘅豫州爭奪戰入面戰死，公孫瓚因此同袁紹結仇，並且出兵攻打袁紹。袁術同北方嘅公孫瓚、平原相劉備同埋徐州刺史陶謙結盟，袁紹為咗對抗袁術亦都拉攏咗荊州嘅劉表結盟。之後袁術派孫堅去攻打劉表，但係孫堅戰死咗。袁術又聯合朝廷任命嘅兗州刺史金尚攻打曹操嘅兗州，但喺匡亭俾袁紹同埋曹操做低咗。

### 退守淮南

袁術輸咗之後撤退到雍丘，之後又帶領部下前往九江郡，並且殺咗朝廷任命嘅揚州刺史陳溫。袁術向南方嘅壽春行軍，但喺佢任命嘅揚州刺史陳瑀唔肯接納佢哋，袁術於是退守陰陵，陳瑀因此冇即刻攻打袁術，袁術於是喺淮北聚集軍隊，準備攻打壽春。陳瑀好驚，派細佬陳琮向袁術求和，點知陳琮反而畀袁術扣留，陳瑀嚇到走咗去下邳。期間袁術從袁紹嗰度搶嚟嘅沛國畀陶謙搶走咗，而袁術又兼稱徐州伯，似乎已經同陶謙決裂。李傕攻入長安之後，諗住親近袁術，於是派馬日磾封佢做左將軍、假節，進封陽翟侯，點知袁術居然搶咗馬日磾嘅符節，仲逼馬日磾幫自己做嘢。195年，袁術嘅部曲追擊曹操，曹操匿入秦伯南嘅屋企。袁術嘅士兵問秦伯南曹操喺邊度，秦伯南話自己就係曹操，因此俾追兵殺害。建安元年（196年），袁術從徐州廣陵郡出兵攻打徐州牧劉備，一開始劉備喺盱眙同埋淮陰抵抗袁術。後尾劉備嘅手下曹豹反叛，搵咗投靠劉備冇幾耐嘅呂布攻佔下邳，袁術順勢將劉備做低。袁術之後舉薦吳景做廣陵太守，並且挑動呂布嘅手下郝萌發動叛變，但叛變最後俾呂布鎮壓。呂布畀兵敗嘅劉備駐守小沛，防止袁術北上嚟打自己。後尾袁術又派紀靈攻打劉備，最後喺呂布嘅調停下，紀靈選擇撤退。

### 潛號稱帝

袁術利用五德終始說作為依據，又認為神秘讖緯預言「代漢者當塗高」對應咗自己嘅表字「公路」，加上佢之前從孫堅度勒索返嚟嘅傳國玉璽，都成為咗佢稱帝嘅理由。197年，袁術喺壽春僭號稱帝，建號仲家。佢喺自己首都九江設置淮南尹，任命自己嘅文武官員，並且喺南北郊起咗自己家族嘅祠堂。但係袁術稱帝並冇得到其他諸侯嘅支持，反而令到其他諸侯感到反感，好快袁術就成為咗眾矢之的，畀孫策、呂布、曹操、劉備等勢力叛盟同埋攻擊。孫策寫信鬧袁術，並且宣布脫離袁術獨立，趕走咗袁術任命嘅丹楊太守袁胤。孫策嘅舅父廣陵太守吳景同埋堂兄九江太守孫賁亦都脫離袁術加入孫策，袁術就咁失去咗廣陵同埋江東嘅大片土地。呂布拒絕幫助袁術而殺咗袁術派嚟嘅使者韓胤，並且做低咗諗住報復嘅袁術軍。之後袁術又派人刺殺咗漢室陳王劉寵同埋陳國相駱俊，併吞咗陳國，結果俾曹操大軍做低，袁術只好走返去淮南。

### 自取滅亡

建安二年（197年）秋天，江淮發生飢荒，周圍都可以見到人食人嘅情況。但袁術冇改變自己奢侈嘅生活作風，佢嘅後宮着住華麗嘅衫褲、佢食住珍貴嘅肉食，完全唔理喺度挨餓受凍嘅士兵。建安三年（198年）冬天，呂布俾曹操攻打，佢派許汜同埋王楷搵袁術求救，但袁術由於之前畀呂布叛盟而唔肯幫手，後尾喺許汜同埋王楷嘅勸說下先至肯出兵幫，呂布亦都諗住將個女送到袁術嗰度，但係由於畀曹操阻攔而冇做到。建安四年（199年），袁術因為食晒所有糧食而諗住投靠喺灊山屯兵嘅部下雷薄同埋陳蘭，畀佢哋拒絕咗。之後表術又諗住將帝號送畀擁有北方四州嘅袁紹，並且去投靠袁紹嘅大仔、時任青州刺史袁譚，但袁術俾曹操派嚟嘅劉備趕走咗，只好返去壽春。到咗江亭之後，袁術只淨低三十斛嘅麥屑。嗰時天氣好熱，佢想飲蜜水，但搵唔到蜂蜜。袁術坐喺床上歎息咗好耐，大聲叫到：「我袁術點解會落得咁樣嘅下場！」冇耐佢就因為抑鬱而嘔血死咗。

## 屋企

袁術係東漢號稱「四世三公」嘅大族汝南袁氏嘅族人，司空袁逢嘅嫡仔。由於佢同父異母嘅庶兄袁紹係伯父袁成嘅嗣仔，因此大部分史書都將袁術當成袁紹嘅堂細佬，但其實兩人喺血緣上係同父異母嘅親兄弟。

## 參攷

### 引用
# 閩越

閩越王城博物館
**閩越**係福建嘅一古國，呢個國嘅國君姓騶氏，係越王勾踐嘅後裔。相傳係前334年越國被楚國滅咗之後遺民南下而建立嘅，直到前110年畀漢武帝派兵滅咗。

## 閩越國嘅君主

| 名 | 號 | 同前任君主嘅關係 | 在位 |
| --- | --- | --- | --- |
| 無諸 | 閩越王 |  | 前209年-？ |
| ？ | 閩越王 | ？ | ？ |
| 甲 | 閩越王 | 無諸嘅仔 | ？—？ |
| 郢 | 閩越王 | ？-前135年 | 無諸嘅仔 |
| 餘善 | 東越武帝 | 前135年—前110年 | 無諸嘅仔，郢嘅細佬 |
| 丑 | 繇王 | 前135年—？ | ？ |
| 居股 | 繇王 | ？—前110年 | ？ |
# 香港藝術館

香港藝術館
香港藝術館入口
**香港藝術館**（Hong Kong Museum of Art）位於香港尖沙咀梳士巴利道10號，係香港特別行政區政府康樂及文化事務署轄下嘅博物館之一。香港藝術館係香港展覽本地、中國同世界各地藝術品嘅主要場地，收藏嘅展品數量達4000幾件、涵蓋中國書畫同古玩、古代文物、具歷史意義嘅畫作同本地藝術家嘅創作成果等。香港藝術館不時舉行各類型嘅藝術展覽，開放畀學校，團體同公眾參觀。藝術館喺2015年8月3號開始閉館3年進行翻新擴建工程，2019年11月30號重新開放。

## 歷史

香港藝術館嘅歷史，可追溯至1962年3月2號響香港大會堂高座頂層啟用嘅「**香港博物美術館**」。同埋到1975年7月，「香港博物美術館」分拆為香港藝術館同香港博物館（香港歷史博物館前身）。香港博物館搬去尖沙咀星光行，負責有關歷史及考古嘅收藏；香港藝術館就繼續保留香港大會堂高座頂層原址，負責藝術品嘅收藏。不過，隨住香港藝術館日益發展，原址嘅展覽場地爆晒棚，因此當時嘅市政局為藝術館搵過新館址。

香港藝術館嘅新館址設響尖沙咀，毗鄰香港文化中心同香港太空館。香港藝術館新館於1988年9月動工，1991年11月15號落成啟用，由當時嘅港督衛奕信爵士夫人主持揭幕典禮。

舊三軍司令官邸響1984年改建為茶具文物館，係香港藝術館嘅分館。及至1995年12月14號，茶具文物館嘅新翼「羅桂祥茶藝館」亦落成啟用。

香港藝術館現任總館長係莫家詠，歷任嘅總館長如下：

|  |  |  |
| --- | --- | --- |
| 1 | 約翰‧溫訥（John WARNER） | 1962年至1975年（香港博物美術館館長） |
| 2 | 譚志成 | 1975年至1985年（香港藝術館館長）、1985年至1993年（香港藝術館總館長） |
| 3 | 曾柱超 | 1993年至2000年 |
| 4 | 朱錦鸞博士 | 2001年至2006年 |
| 5 | 鄧海超 | 2006年至2011年 |
| 6 | 譚美兒 | 2012年至2018年 |
| 7 | 莫家詠博士 | 2018年至今 |

## 大樓

### 翻新後

翻新後入口改為地下，並設有兩間海景餐廳。展覽空間由原來6,019平方米，增加至大概10,000平方米。其中位於頂層嘅新展廳佔地800平方米，設有三面落地大玻璃，畀市民可270度欣賞維多利亞港美景。

* 五樓：新視閣、新空間
* 四樓：至樂樓藏中國書畫館、吳冠中藝術廳、中國書畫廳
* 三樓：中國文物廳、外銷藝術廳
* 二樓：專題展覽廳、虛白齋藏中國書畫館、香港藝術廳
* 一樓：匯堂、別館（上）、澳洲餐廳HUE Dining Room
* 地下：大堂、別館（下）、藝術館禮品店、INK咖啡店
* 地庫：活動室、藝術館資源中心、演講廳

### 翻新前

翻新前香港藝術館嘅建築由建築署負責設計，外牆用料同設計跟香港文化中心大同小異。香港藝術館嘅外牆亦有參與幻彩詠香江嘅鐳射燈光音樂匯演。

香港藝術館分東、西兩座，樓高四層同地庫，樓面總面積17,530平方米。館內設有有七個展覽廳，面積共6,019平方米，分佈如下：

* 四樓：中國書畫展覽廳
* 三樓：中國文物展覽廳（1）、專題展覽廳（2）
* 二樓：專題展覽廳（1）、虛白齋藏中國書畫館、當代香港藝術展覽廳
* 一樓：中國文物展覽廳（2）、雕塑院
* 地庫：演講廳

## 藏品

館入面嘅劉作籌塑像
香港藝術館嘅藏品、除咗由館方從唔同地方同向收藏家蒐購所得之外，主要館藏大多由藝術家、收藏家同公眾捐贈所得。其中特別受注目嘅，係1989年由劉作籌所捐贈嘅一批為數四百幾件嘅中國書畫。呢次嘅捐贈，係香港藝術館歷嚟所接受嘅最大批捐贈。

香港藝術館的藏品主要分為「中國書畫」、「中國古代文物」、「香港藝術」、「歷史繪畫」及「虛白齋藏中國書畫」。

#### 虛白齋藏中國書畫

虛白齋藏嘅藏品，涵蓋由六朝至二十世紀當代作品。尤其以明、清兩朝流派最為齊備、包括揚州八怪及清初六家等。

### 歷史繪畫

「香港博物美術館」成立時就係以一些反映舊日民生、風俗、地方風貌嘅歷史繪畫為館藏核心，當中包括錢納利同埋郎世寧嘅畫作。

## 展覽

圖中遠處設置工場藝術品修護示範，而近處係一尊佛祖坐蓮
香港藝術館不時舉行各類型藝術展覽，並經常同世界各地著名嘅博物館合作，邀請博物館借出珍貴展品來港展出，增加市民欣賞藝術嘅機會同埋知識。同時，香港藝術館亦會借出本身嘅珍藏到各地嘅博物館展出，將香港嘅藝術文化介紹到世界各地，促進藝術交流。

## 開放時間

* 星期一至三、五：上晝十點至下晝六點
* 星期六、日、公眾假期：上晝十點至夜晚七點
* 聖誕前夕同農曆新年除夕：上晝十點至下晝五點
* 星期四（除咗公眾假期）、農曆年初一、初二休館

## 入場費

常設展覽免費入場，部分專題展覽可能要另外收錢。

## 禮品書店

香港藝術館禮品書店係設響香港藝術館嘅書店，位於香港藝術館一樓大堂。訪客可以搵到唔少藝術設計嘅書、掛畫、光碟、香港名設計師設計嘅禮品同香港藝術館出嘅書。

香港藝術館禮品書店唔係由香港藝術館營運。

## 參考

* 香港藝術館著，《香港藝術館指南》，香港：市政局，1991。
* 香港藝術館著，《香港藝術館通訊》，香港：康樂及文化事務署。

## 睇埋

* 茶具文物館
* 香港藝術雙年展

## 出面網頁

* 香港藝術館嘅官方網站
* 香港藝術館嘅Facebook頁

* 香港藝術館嘅Instagram頁
* YouTube上面嘅香港藝術館嘅頻道
# 司馬相如

| 司馬相如 |
| --- |
| 出生地 | 成都  |
| 國籍 | 西漢  |
| 識嘅語言 | 中文  |
| 職業 | 詩人、作家、政治人、音樂人  |
| 配偶 | 卓文君  |
| [改維基數據] |
| * 睇
* 傾
* 改
 |

**司馬相如**（前179年—前117年），字**長卿**，西漢辭賦家，蜀郡成都人。出名作品包括《子虛賦》、《上林賦》。相如並非佢本名，佢本名**小犬**，及後自己改名相如。相如，取自戰國名相藺相如。

司馬相如勾引寡婦卓文君，同佢私奔，是為琴挑文君，亦為千古之談。

司馬相如文采甚高，纍得漢皇帝所賞，及後皇帝劉徹派佢出使西南夷。

## 出面網頁

* P1273 屬性顯示失敗: 搵唔到 P1273 屬性。

/ 司馬相如喺加泰圖書館嘅資料
* 司馬相如喺分面應用主題詞表識別碼嘅資料
* 司馬相如喺虛擬國際權威檔案識別碼嘅資料
* 司馬相如喺Freebase嘅資料
# 九章算術

《九章算術》
《**九章算術**》，又叫《**九章算經**》，係東漢一本算術書，亦係現存中國最古老嘅數學著作，《算經十書》之中其中一本。作者已經無法考究。

## 譯本

* 俄譯本：«Математика в девяти книгах» / Перевод и примечания Э. И. Березкиной // Историко-математические исследования. 1957.
* 德譯本：Chiu Chang Suan Shu, Neun Bucher Arithmetischer Technik, Ubersetzt von K.Vogel, F.Verlag 1968
* 英譯本：The Nine Chapters on the Mathematical Art, Companion and Commentary Translated and edited by Shen Kangshen（沈康身）, John Crossley and Anthony Lun ISBN 978-0-19-853936-0, Oxford University Press
* 法譯本：Chemla, Karine, and Shuchun Guo. . Les neuf chapitres: le classique mathmatique de la Chine ancienne et ses commentaires. 2004 Paris: Dunod.
* 日譯本：川原秀城「劉徽註九章算術」（『中国天文学・数学集』所収、1980年11月、朝日出版社）

* 从《九章算术》看古代数学与儒学的关系
* 《九章算术》原文Wayback Machine嘅版面存檔備份
# 傅昭儀

| 傅昭儀 |
| --- |
| 出生日 | 1 century BC  |
| 出生地 | 邯鄲  |
| 死亡日 | 2年 BC  |
| 國籍 | 中國  |
| 職業 | 奶媽  |
| 配偶 | 劉奭  |
| 仔女 | Princess Pingdou、劉康  |
| [改維基數據] |
| * 睇
* 傾
* 改
 |

**傅昭儀**（前1世紀—前2年2月21號），河北邯鄲人，係漢元帝嘅昭儀，亦係哀帝劉欣嘅阿嫲。前7年5月，成帝病死，佢扶持劉欣做皇帝後成為咗皇太太后。

## 攷

* 《漢書·卷97》
# 前123年

|  |  |
| --- | --- |
| **世紀：** | 前3世紀 **前2世紀** 前1世紀 |
| **年代：** | 前150年代 前140年代 前130年代 **前120年代** 前110年代 前100年代 前90年代 |
| **年：** | 前128年 前127年 前126年 前125年 前124年 **前123年** 前122年 前121年 前120年 前119年 前118年 |
| **干支年：** | **戊午年**（**馬年**） |
| **年號：** |  |

**前123年**係年份。

## 大件事

* 南越王趙胡卒，世子趙嬰齊繼位。

## 響呢年出世嘅人

## 響呢年死嘅人

* 南越王趙胡

## 節慶、風俗習慣
# 南陽

**南陽**（減筆字**南阳**）係中國河南西南一個大城。古時叫**宛**。因為個城響伏牛山以南，漢水之北（山南或水北叫陽），所以叫南陽。南陽家下係省轄市，叫**南陽市**，所以周圍都歸入個市。

南陽市家下管1市2區10縣，係河南省轄市之中至大，人口至多，夾埋面積2.66萬平方千米，人口1090萬。而南陽本身有70平方千米，常住人口70萬。南陽市南面貼住湖北省，西面掂到陝西省。

## 地理

南陽為三面環山，南部開口嘅馬蹄形盆地，素稱南陽盆地，山區、丘陵、平原約各佔1/3，耕地1312萬畝
# 孝平皇后

| 孝平皇后 |
| --- |
|  |
| 出生日 | 8年 BC  |
| 出生地 | Daming County  |
| 死亡地 | 未央宮  |
| 國籍 | 中國  |
| 職業 | 政治人  |
| 配偶 | 劉衎  |
| 家族 | 新  |
| 亞爸 | 王莽  |
| 亞媽 | Empress Wang  |
| 兄弟姊妹 | Wang Yu、Wang Huo、Wang An、Wang Lin、Wang Xing、Wang Kuang、Wang Ye、Wang Jie  |
| [改維基數據] |
| * 睇
* 傾
* 改
 |

**孝平皇后**（前4年—23年）係漢平帝劉衎嘅皇后，王莽大女，阿媽王氏。

## 生平

元始三年（3年）喺王莽嘅安排下畀平帝冊立為皇后。做咗皇后約莫一年之後，平帝就畀王莽毒殺，由孺子嬰繼位，王莽攝政，尊佢做皇太后。初始元年（8年），王莽篡位，佢改稱**定安公太后**。孝平皇后忠於漢室，對阿爸篡漢好唔滿意。王莽感到好難過，打算搵個人將佢改嫁，但就激到佢好嬲，唯有就咁算數。

23年，漢兵誅殺王莽以後，焚燒未央宮，孝平皇后自投火中而死，得年28歲。

## 攷

* 《漢書 卷九十七下 外戚傳第六十七下 孝平王皇后》
# 冉耕

| 冉耕 |
| --- |
|  |
| 出生日 | 544年 BC  |
| 信奉 | 儒家  |
| 職業 | 哲學家  |
| [改維基數據] |
| * 睇
* 傾
* 改
 |

**冉耕**，字**伯牛**，亦寫**白牛**或**百牛**，係春秋末年魯國人，孔仲尼門生。

伯牛細仲尼七年。仲尼任魯國中都宰，負責刑事，佢帶伯牛到佢到做事。

伯牛同顏淵、閔子騫、仲弓同屬孔門十哲，有德行哲人。
# 陰麗華

| 陰麗華 |
| --- |
|  |
| 姓名原文 | 陰麗華 |
| 出生日 | 5年  |
| 出生地 | 南陽  |
| 死亡日 | 64年5月  |
| 國籍 | 中國  |
| 識嘅語言 | 中文  |
| 配偶 | 劉秀  |
| 仔女 | Liu Cang、Liu Jing、Liu Jing、劉莊、Liu Heng  |
| 亞爸 | Yin Mu  |
| 兄弟姊妹 | Q11658250、Q28411833、Q20443995  |
| [改維基數據] |
| * 睇
* 傾
* 改
 |

**陰麗華**（5年—64年3月1號）係東漢光武帝劉秀第二任皇后，史稱**漢光烈皇后**。
# 司馬懿

| 司馬懿 |
| --- |
|
後世嘅司馬懿畫像 |
| 曹魏 太傅、錄尚書事 |
| **生** | 179年 |
| **死** | 251年 |
| **老豆** | 司馬防 |
| **仔女** | 司馬師、司馬昭等 |
| 遞啲名 |
| **字** | 仲達 |
| **諡號** | 宣皇帝（晉朝追諡） |
| **廟號** | 高祖（晉朝追崇） |

**司馬懿**（懿讀意，粵拼：si1 maa5 ji3；179年—251年），字**仲達**（zung6 daat6），司州河內郡温縣孝敬里舞陽村（今河南省溫縣招賢鎮）人，出身士族家庭，三國時期魏國大臣，政治人同軍事家。佢曾經喺曹魏西部抵禦諸葛亮嘅北伐軍，之後又平定咗遼東公孫淵嘅叛亂，魏帝曹叡因此好信任佢，臨死前託孤佢同埋大將軍曹爽。後尾佢發動高平陵之變做低曹爽，控制咗曹魏嘅政權。之後曹魏嘅君主都成為司馬家嘅傀儡，為日後司馬炎篡奪曹魏政權埋下伏筆。

司馬懿個仔司馬昭稱王後，追尊佢為**晉宣王**；司馬懿個孫司馬炎做咗皇帝之後，追尊為**高祖宣皇帝**，所以又叫**晉高祖**（zeon3 gou1 zou2）、**晉宣帝**（zeon3 syun1 dai3）。

## 生平

司馬懿係東漢京兆尹司馬防嘅第二個仔，司馬懿阿爺司馬儁係潁川太守。

曹操當政嗰陣，搵司馬懿做官，由文學掾做起，之後轉做黃門侍郎，又轉做議郎、丞相東曹屬，之後又轉做主簿。

曹丕篡漢之後，司馬懿做尚書，之後轉做督軍、御史中丞，受封安國鄉侯。

魏黃初二年（221年），司馬懿轉做侍中、尚書右僕射。黃初五年改封做向鄉侯，轉做撫軍、假節，領兵五千，加給事中、錄尚書事。

魏明帝即位之後，改封司馬懿做舞陽侯，之後轉做驃騎將軍，之後明帝加司馬懿督荊、豫二州諸軍事。

魏太和四年（230年），司馬懿升做大將軍，加大都督、假黃鉞。第二年，魏明帝任命司馬懿都督雍、涼二州諸軍事。

青龍三年，司馬懿升做太尉。魏明帝過身嗰陣，有遺詔叫司馬懿同大將軍曹爽輔佐下任皇帝曹芳。

## 參攷

### 引用
# 爾朱榮

| 爾朱榮 |
| --- |
|  |
| 出生地 | 北魏  |
| 死亡日 | 530年11月1號  |
| 死亡地 | 洛陽  |
| 國籍 | 北魏  |
| 職業 | 軍人  |
| 配偶 | Q16603335  |
| 仔女 | Elder Lady Erzhu、Q11037327、Q11569494  |
| 亞爸 | Q21094113  |
| [改維基數據] |
| * 睇
* 傾
* 改
 |

**爾朱榮**（493年—530年11月1號），字**天寶**。係南北朝時代北魏嘅軍閥、權臣。佢參與鎮壓六鎮之亂後俾朝廷重用，之後因為胡太后暗殺咗魏孝明帝，528年5月佢起兵打進洛陽殺咗胡太后，扶持孝莊帝繼位。喺掌權後做太原王、大丞相同天柱大將軍，並發動河陰之變處決咗許多官。530年11月喺皇宮俾孝莊帝派兵暗殺咗。

## 攷

* 《魏書/巻74》
* 《北史/巻48》
# 九月

| 九月 |
| --- |
| 上旬 | 初一 | 初二 | 初三 | 初四 | 初五 |
| 初六 | 初七 | 初八 | 初九 | 初十 |
| 中旬 | 十一 | 十二 | 十三 | 十四 | 十五 |
| 十六 | 十七 | 十八 | 十九 | 二十 |
| 下旬 | 廿一 | 廿二 | 廿三 | 廿四 | 廿五 |
| 廿六 | 廿七 | 廿八 | 廿九 | 三十 |
| 月份 |
| 　正月　　閏正月　　二月　　閏二月 |
| 　三月　　閏三月　　四月　　閏四月 |
| 　五月　　閏五月　　六月　　閏六月 |
| 　七月　　閏七月　　八月　　閏八月 |
| 　九月　　閏九月　　十月　　閏十月 |
| 十一月　閏十一月　十二月　閏十二月 |

**九月**，係叫**午月**，黃曆一年第九個月，亦都叫**戌月**。如果之前月份有閏月，就變成第十個月。
# 何氏

**何**（粵拼：ho4）係唐人姓氏，喺《百家姓》裏頭排第21位。

## 名人

* 何休：東漢經學家
* 何晏：三國玄學家，魏晉玄學貴無派創始人
* 何承天：南北朝數學家、天文學家
* 何景明：大明文學家「前七子」嘅其中一位成員
* 何大一：美籍華裔科學家，雞尾酒療法發明者
* 何東：香港有錢人
* 何鴻燊：香港有錢人，何東、何甘棠嘅侄孫
* 何炳章：合和實業副主席，胡應湘嘅生意拍檔
* 何俊仁、何俊麒兄弟：香港律師
* 何君堯：香港立法會議員，人稱「建制戰狼」
* 何韻詩：香港歌手、社運人士
* 何秀蘭：香港立法會議員
* 何麗全：香港無綫電視前高層
* 何廣沛：香港藝人
* 何炅：中國電視主持人
* 何展睿：香港唱作人
* 何冠昌：嘉禾電影公司三大巨頭之一
* 何永昌：高級物業經理
* 何偉龍：香港演員
* 何寶生：香港演員
* 何艷娟：香港演員
* 何君誠：香港演員
* 何詠恩：香港記者、言語治療師
* 何沛盈：香港記者
# 十二月

| 十二月 |
| --- |
| 上旬 | 初一 | 初二 | 初三 | 初四 | 初五 |
| 初六 | 初七 | 初八 | 初九 | 初十 |
| 中旬 | 十一 | 十二 | 十三 | 十四 | 十五 |
| 十六 | 十七 | 十八 | 十九 | 二十 |
| 下旬 | 廿一 | 廿二 | 廿三 | 廿四 | 廿五 |
| 廿六 | 廿七 | 廿八 | 廿九 | 三十 |
| 月份 |
| 　正月　　閏正月　　二月　　閏二月 |
| 　三月　　閏三月　　四月　　閏四月 |
| 　五月　　閏五月　　六月　　閏六月 |
| 　七月　　閏七月　　八月　　閏八月 |
| 　九月　　閏九月　　十月　　閏十月 |
| 十一月　閏十一月　十二月　閏十二月 |

**十二月**，係叫**酉月**，係黃曆最後一年第十二個月，簡稱**臘月**，亦都叫**丑月**。如果之前月份有閏月，就變成第十三個月。
# 劉保

**劉保**（115年—144年9月20號），係東漢第八位皇帝，125年到144年在位，跟諡號叫**漢順帝**。

劉保係漢安帝劉祜個仔。124年，安帝廢咗劉保嘅太子之位。

安帝喺125年農曆三月過身，之後繼位嘅劉懿亦都喺125年十月過身。喺閻顯等人仲未另立新君嘅時候，宦官孫程等人擁立濟陰王劉保做皇帝，閻顯同佢三個細佬都被殺。

126年，閻太后過身。

144年9月，劉保過身，之後由佢個仔劉炳繼位，就係漢沖帝。

## 參考